CELEX: 32016D0398
Language: et
Date: 2016-03-16 00:00:00
Title: Komisjoni rakendusotsus (EL) 2016/398, 16. märts 2016, millega antakse luba UV-töödeldud leiva turule laskmiseks uuendtoiduna Euroopa Parlamendi ja nõukogu määruse (EÜ) nr 258/97 alusel (teatavaks tehtud numbri C(2016) 1527 all)

18.3.2016   
            
            
               ET
            
            
               Euroopa Liidu Teataja
            
            
               L 73/107
            
         KOMISJONI RAKENDUSOTSUS (EL) 2016/398,
   16. märts 2016,
   millega antakse luba UV-töödeldud leiva turule laskmiseks uuendtoiduna Euroopa Parlamendi ja nõukogu määruse (EÜ) nr 258/97 alusel
   
      
         (teatavaks tehtud numbri C(2016) 1527 all)
      
   
   (Ainult rootsikeelne tekst on autentne)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 27. jaanuari 1997. aasta määrust (EÜ) nr 258/97 uuendtoidu ja toidu uuendkoostisosade kohta, (1) eriti selle artiklit 7,
   ning arvestades järgmist:
   
               (1)
            
            
               Ultraviolettkiirgusega töötlemise seadmeid tootev äriühing Viasolde AB esitas 12. veebruaril 2014 Soome pädevatele asutustele taotluse ultraviolettkiirgusega (UV) töödeldud leiva määruse (EÜ) nr 258/97 artikli 1 lõike 2 punkti f tähenduses uuendtoiduna turule laskmiseks. UV-töötluse eesmärk on suurendada leivas D-vitamiini sisaldust, mis tähendab, et sellise leiva toiteväärtus erineks oluliselt tavapäraselt küpsetatud leiva toiteväärtusest.
            
         
               (2)
            
            
               14. märtsil 2014 esitas Soome pädev toiduhindamisasutus esmase hindamisaruande. Kõnealuses aruandes jõudis asutus järeldusele, et UV-töödeldud leib vastab määruse (EÜ) nr 258/97 artikli 3 lõikes 1 sätestatud uuendtoidu kriteeriumidele.
            
         
               (3)
            
            
               Euroopa Komisjon edastas esmase hindamisaruande teistele liikmesriikidele 19. märtsil 2014.
            
         
               (4)
            
            
               Määruse (EÜ) nr 258/97 artikli 6 lõike 4 esimeses lõigus ettenähtud 60 päeva jooksul esitati põhjendatud vastuväiteid.
            
         
               (5)
            
            
               13. novembril 2014 küsis komisjon Euroopa Toiduohutusameti (edaspidi „toiduohutusamet”) arvamust ja palus toiduohutusametil määruse (EÜ) nr 258/97 kohaselt täiendavalt hinnata UV-töödeldud leiva kasutamist uuendtoiduna.
            
         
               (6)
            
            
               11. juunil 2015 jõudis toiduohutusamet oma teaduslikus arvamuses „Scientific Opinion on the safety of UV-treated bread as a novel food” (2) (Teaduslik arvamus UV-töödeldud leiva kui uuendtoidu kohta) järeldusele, et UV-töötluse kaudu D2-vitamiiniga rikastatud leib on kavandatud kasutustingimustel ohutu.
            
         
               (7)
            
            
               Seega on teaduslikus arvamuses esitatud piisavalt põhjendusi, et UV-töödeldud leib kui uuendtoit vastab määruse (EÜ) nr 258/97 artikli 3 lõikes 1 sätestatud kriteeriumidele.
            
         
               (8)
            
            
               Euroopa Parlamendi ja nõukogu määruses (EÜ) nr 1925/2006 (3) on sätestatud nõuded vitamiinide, mineraaltoitainete ja teatavate muude ainete toidule lisamise kohta. UV-töödeldud leiba tuleks lubada kasutada, ilma et see piiraks nimetatud õigusaktide kohaldamist.
            
         
               (9)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Vastavalt I lisale võib UV-töödeldud leiba kui uuendtoitu, milles D2-vitamiini maksimumsisaldus on 3 μg 100 g kohta, turule lasta, ilma et see piiraks määruse (EÜ) nr 1925/2006 erisätete kohaldamist.
   Artikkel 2
   Toiduainete märgistusel lisatakse nimetusele järgmine fraas: „sisaldab UV-töötlusega toodetud D-vitamiini”.
   Artikkel 3
   Käesolev otsus on adresseeritud äriühingule Viasolde AB, Dalstigen 4, 262 63, Ängelholm, Rootsi.
   
      Brüssel, 16. märts 2016
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 43, 14.2.1997, lk 1.
   
      (2)  EFSA Journal 2015; 13(7):4148.
   
      (3)  Euroopa Parlamendi ja nõukogu 20. detsembri 2006. aasta määrus (EÜ) nr 1925/2006 vitamiinide, mineraaltoitainete ja teatud muude ainete toidule lisamise kohta (ELT L 404, 30.12.2006, lk 26).
   
      LISA
      
         UV-TÖÖDELDUD LEIVA KIRJELDUS
      
      
         Määratlus:
      
      UV-töödeldud leivaks nimetatakse pärmiga kergitatud saia- või leivatoodet (ilma katteta), mida on pärast küpsetamist töödeldud ultraviolettkiirgusega, et muundada ergosterool D2-vitamiiniks (ergokaltsiferooliks).
      UV-kiirgus: ultraviolettkiirgus lainepikkusel 240–315 nm kestusega maksimaalselt 5 sekundit sisendenergiaga 10–50 mJ/cm2.
      
         D2-vitamiin:
      
      
                  Keemiline nimetus
               
               
                  (5Z,7E,22E)-3S-9,10-sekoergosta-5,7,10(19),22-tetraeen-3-ool
               
            
                  Sünonüüm
               
               
                  Ergokaltsiferool
               
            
                  CASi nr
               
               
                  50-14-6
               
            
                  Molekulmass
               
               
                  396,65 g/mol
               
            
         Sisaldus:
      
      
                  D2-vitamiini (ergokaltsiferooli) sisaldus lõpptootes
               
               
                  0,75–3 μg/100 g (1)
                  
               
            
                  Pärmisisaldus tainas
               
               
                  1–5 g/100 g (2)
                  
               
            
         (1)  EN 12821, 2009, Euroopa standard.
      
         (2)  Arvutatud retsepti alusel.